Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 1992.évi LXXV. törvény előírásainak megfelelően
Paragraph Index: 861

6. A Kincstár Budapesti Igazgatóság Társadalombiztosítási és Intézményi Számlavezető Osztály (ISzO) feladatai — A számlavezető rendszerben ellenőrzi a fejezeti ISPA euró számláról a deviza KESZ és a forint KESZ közbeiktatásával érkezett átutalást (jóváírást) az ISPA lebonyolítási számlán. — Érkezteti és ellenőrzi az ISPA EFK számla terhére benyújtott a támogatási keret átvezetésére kiállított átutalási megbízást. A Kincstár számlavezető rendszerében rögzíti a tranzakciót, vagyis az átutalási megbízás összegével terheli az ISPA EFK számlát és jóváírja az ISPA lebonyolítási számlát. Rögzíti továbbá az ezzel kapcsolatos költségvetési elszámolási adatokat is az átutalási megbízás erre vonatkozó adatai vagy a csatolt kiegészítő szelvény alapján. — Érkezteti, ellenőrzi és rögzíti a számlavezető rendszerben a minisztérium Költségvetési Főosztály munkatársa által benyújtott pénzforgalom nélküli megbízási tételeket (PF—1K). (Pénzforgalom nélküli tételként kerül elszámolásra a fejezeti ISPA euró számláról átutalt euró összeg forint értéke, mint bevétel teljesülés, illetve mint kiadás). — A számlavezető rendszerben fogadja az ISPA analitkus nyilvántartó rendszeréből indított az ISPA lebonyolítási számla terhére a jogosultak felé indítandó átutalási megbízásokat. — Számlakivonaton értesíti a KöViM-et, illetve KöM-öt mint számlatulajdonost az ISPA EFK számlán történt jóváírásokról és terhelésekről, valamint a pénzforgalom nélküli átvezetésekről. — Számlakivonaton értesíti az IVSZ-t és a Kincstár Programfinanszírozási Főosztályát az ISPA lebonyolítási számlákon történt jóváírásokról és terhelésekről, továbbá tájékoztató jelleggel a Nemzeti Alap Igazgatóságot. IV. A visszafizetések lebonyolítása A számlákon visszafizetési tételek is jelentkezhetnek az alábbiak szerint:

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes